Ye común que muitas parolas y esprisions portuguesas s'haigan incorporau a o hunsrückisch riograndense, particularment as que tienen relación con a fauna y a flora (que son muit diferents a l'alemán) y aquellas que tienen cosa a veyer con innovacions tecnolochicas que encara no existiban quan os immigrants orichinals plegoron ta Brazil, existindo asinas parolas como Aviong ta avión (en portugués avião) en cuentas de l'alemán Flugzeug Kamiong (portugués caminhão, cambión), Televisong (portugués televisão televisión), etc. Muitas esprisions que se fan servir diariament son traduccions literals d'o portugués, como por eixemplo Alles gut? (literalment "tot bien?", construyida a partir d'o portugués "tudo bem?", en cuentas de l'alemán "wie geht's?").